b"\n_START_ARTICLE_\nDinamit\n_START_SECTION_\nZgodovina\n_START_PARAGRAPH_\nBeseda dinamit izvira iz gr\xc5\xa1ke besede \xce\xb4\xcf\x85\xce\xbd\xce\xb1\xce\xbc\xce\xb9\xcf\x82 (dunamis), ki pomeni mo\xc4\x8d, in gr\xc5\xa1ke pripona-\xce\xb9\xcf\x84\xce\xb7\xcf\x82 (-ITES)._NEWLINE_Nobel je patentiral svoj izum v oktobru leta 1867, pri \xc4\x8demer je sprva dinamit prodajal pod imenom Nobel's Blasting Powder. Z uvedbo dinamita je ta hitro pridobil na priljubljenost, kot varna alternativa smodniku in nitroglicerinu. Nobel je strogo nadzoroval svoj patent in nelicencirane razmno\xc5\xbeevalce so hitro zaprli. \xc4\x8ceprav je nekaj ameri\xc5\xa1kih poslovne\xc5\xbeev ob\xc5\xa1lo patent z nekoliko druga\xc4\x8dno formulo, je dinamit prinesel Nobelu veliko bogastvo, s katerim je Nobel ustanovil sklad za podeljevanje Nobelovih nagrad, s katerim je \xc5\xbeelel spodbujati mir in znanost v korist \xc4\x8dlove\xc5\xa1tva._NEWLINE_Ena od slabosti dinamita je bila, da je bil nevaren za proizvodnjo. Leta 1960 sta se zgodili dve veliki eksploziji v Nobelovi tovarni v Zahodnem Somersetu, v katerih je nekaj delavcev izgubilo \xc5\xbeivljenje, kljub temu da je bila mo\xc4\x8d eventuelne eksplozije omejena z modularno zasnovo tovarne, zunanje ureditve in nasadi dreves, ter usmerjena navzgor. Po letu 1985 so pri\xc4\x8deli proizvodnjo dinamita opu\xc5\xa1\xc4\x8dati, v ZDA pa so dinamit izdelovali vse do leta 1990. Dinamit so nadomestili eksplozivi na bazi vodnega gela, ki so varnej\xc5\xa1i za uporabo.\n_START_SECTION_\nUporaba\n_START_PARAGRAPH_\nDinamit se je obi\xc4\x8dajno prodajal v obliki palice okoli 20\xc2\xa0cm dolge in 2,5\xc2\xa0cm \xc5\xa1iroke, z maso pribli\xc5\xbeno 0,25\xc2\xa0kg. Obstajajo pa tudi druge velikosti. TNT se uporablja za merjenje eksplozivne mo\xc4\x8di, medtem ko dinamit ima dejansko ve\xc4\x8d kot 60\xc2\xa0% ve\xc4\x8djo energetsko gostoto kot TNT._NEWLINE_Druga oblika dinamita je sestavljena iz nitroglicerina katerega raztopimo v nitrocelulozi in majhni koli\xc4\x8dini ketonov. Ta oblika dinamita je veliko varnej\xc5\xa1a, kot pa samo me\xc5\xa1anica nitroglicerina in diatomske zemlje. Voja\xc5\xa1ki dinamit dosega ve\xc4\x8djo stabilnost z izogibanjem nitroglicerina._NEWLINE_Dinamit se je prete\xc5\xbeno uporabljal v rudarstvu, kamnolomih, industriji in gradbeni\xc5\xa1tvo ima pa tudi zgodovinsko uporabo v bojnih sredstvih."